న్యాయవ్యవస్థ సిద్ధమవ్వాలి వీడ్కోలు సభలో జస్టిస్ ఠాకూర్ న్యూఢిల్లీ, జనవరి 3: రిటైర్డ్ న్యాయమూర్తులకు మళ్లీ న్యాయవాదిగా ప్రాక్టీస్ చేసుకొనే అవకాశం కల్పిస్తూ రాజ్యాంగ సవరణ చేస్తే బాగుంటుందని సుప్రీంకోర్టు ప్రధాన న్యాయమూర్తి జస్టిస్ ఠాకూర్ అభిప్రాయపడ్డారు. బయటకు తాము న్యాయమూర్తులమే అయినా మనస్సులో న్యాయవాదులమేనన్నారు. బుధవారం తన 65వ పుట్టిన రోజున పదవీ విరమణ చేస్తున్న జస్టిస్ ఠాకూర్ మంగళవారం సుప్రీంకోర్టు బార్ అసోసియేషన్ నిర్వహించిన వీడ్కోలు సభలో మాట్లాడారు. న్యాయవ్యవస్థ పెను సవాళ్లను ఎదుర్కొనేందుకు సిద్ధంగా ఉండాలని పిలుపునిచ్చారు. ‘‘మన ముందు పెద్ద సవాళ్లున్నాయి. 3 కోట్ల కేసులు పెండింగ్లో ఉన్నాయి. జడ్జిల కొరత ఉంది. అయితే, ఇంతకన్నా పెద్ద సవాళ్లు ము న్ముందు ఉన్నాయి. సైబర్ నేరాలు, మెడికో లీగల్ కేసులు, జన్యు సంబంధ, ప్రైవసీ కేసుల్లో మీరు పెద్ద సవాళ్లనే ఎదుర్కోనున్నారు’’ అన్నారు. బుధవారం ప్రధాన న్యాయమూర్తిగా బాధ్యతలు స్వీకరిస్తున్న జస్టిస్ జె.ఎ్స.కేహార్ మాట్లాడుతూ, జస్టిస్ ఠాకూర్ దేశమంతటా పర్యటిస్తూ న్యాయవ్యవస్థ కష్టాలను తెలియజేస్తూ, దానిపట్ల ప్రజల్లో గౌరవాన్ని పెంచారన్నారు.
nyaayavyavastha siddamavvaali veedkolu sabhalo justis taakuur newdhilly, janavari 3: retired nyaayamuurtulaku malli nyaayavaadigaa practies chesukone avakaasam kalpistuu raajyaamga savarana cheste baguntundani supreenkortu pradhaana nyaayamuurti justis taakuur abhipraayapaddaaru. bayataku taamu nyaayamuurtulame aina manassulo nyaayavaadulamenannaaru. budhavaaram tana 65va puttina rojuna padavee viramana chestunna justis taakuur mangalavaaram supreenkortu bar asosiation nirvahinchina veedkolu sabhalo matladaru. nyaayavyavastha penu savaallanu edurkonenduku siddamgaa undaalani pilupunicchaaru. ‘‘mana mundu pedda savallunnayi. 3 kotla kesulu pendinglo unnaayi. jadjila korata undi. ayithe, intakanna pedda savaallu mu nmundu unnaayi. saibar neraalu, medico leagal kesulu, janyu sambandha, privesy kesullo meeru pedda savallane edurkonunnaru’’ annaru. budhavaaram pradhaana nyaayamuurtigaa baadhyatalu sweekaristunna justis je.es.kehar maatlaadutuu, justis taakuur deshamantata paryatistuu nyaayavyavastha kashtaalanu teliyajestu, daanipatla prajallo gowravanni penchaarannaaru.